text: JydskeVestkysten i fuld drift igen
  28 august 2012 kl. 12.59
  De redaktionelle medarbejdere på JydskeVestkysten har genoptaget arbejdet, så avisen udkommer normalt onsdag.
  Journalisterne gik hjem i går, fordi ledelsen lægger op til, at lønnen ikke skal forhøjes.
  Avisen udkom tirsdag med en nødudgave produceret af ledere og elever.
  Tillidsmand, journalist Steffen Lillemoes siger til Ritzau, at intet tyder på, at Syddanske Medier kommer ud med et underskud i år. JydskeVestkystens er koncernens hovedorgan.
  Syddanske Medier er en regional mediekoncern i Sydvest- og Sønderjylland, som ejes halvt af Den Sydvestjydske Venstrepresse og halvt af Det Berlingske Officin.
  Varslede fyringer fik i sidste uge også journalisterne på Midtjyske Medier til at gå hjem både torsdag og fredag.
  Aviserne er trængt økonomisk. Både annoncemængden og oplaget siver.
  